154 



A vizek felszinét a vizenjáró poloskák ejtették hatalmukba s 

 itt vadásznak a víz tükrére kerülő rovarokra és pókokra. Ezek leg- 

 feltűnőbb képviselőit, a Gerris-fajokat a nép sok helyen »molnárka« 

 vagy »vizipók« nevek alatt ismeri; de ügyesen és gyorsan kell 

 ám kezelni hálónkat, ha közőlük vagy egyet el akarunk fogni, 

 mert gyors rugaszkodással nyilsebesen elkorcsolyáznak előlünk. 

 A víz szélén a parányi Hebrust és Microveliát, meg a lomha Hydro- 

 metrát még könnyen elfoghatjuk, de már a fürge Saldák, kivált 

 napfényes időben, futva és repülve iramodnak tovább. 



A növény tetvek vagyis Aphidák mindenféle fák, bokrok és 

 más növények levelein, szárán vagy fiatal hajtásain élnek ; néme- 

 lyek meg gyökereken tartózkodnak, mint péld. a hírhedt phyl- 

 loxera a szőlő, a Tetraueura TJlmi pedig a kukoricza gyökerein. 

 Némely növénytetű szúrásától a növényen gubacsok támadnak, me- 

 lyek ivadékuk védelmére szolgálnak ; ilyenekre különösen a szil- 

 fán és nyárfákon akadhatunk. E rovarok puha és gyönge teste 

 borszeszben vagy szárazon eltéve felismerhetetlenné összezsugoro- 

 dik ; azért elevenen kell őket haza vinnünk, mindenik fajt külön 

 kis üvegecskében elkülönítve és otthon aztán úgy kikészítjük, mint 

 a hogy a mikroszkópi készítményeket szokták. Soha se felejtsük el 

 azonban a növény nevét feljegyezni, a melyen valamely növénytetűt 

 találtuk, mert e nélkül gyakran aligha lehet reá jönni, hogy volta- 

 képen melyik fajjal van dolgunk. 



A pajzstetveket szintén tápláló növényeiken kell felkeresni. 



A hártyásszárnyú rovarok {Hymeno'ptera) tartózkodási helye 

 nem oly általános természetű, mint a bogaraké, azért gyűjtésük 

 valamivel egyszerűbb és leginkább a lepkék gyüjtésmódjához ha- 

 sonlít ; nehézzé teszi azonban a gyűjtést e rovarok fürgesége és 

 gyors repülése. Mindnyájan a napfényt és meleget szeretik ; hűs 

 és borús napokon rejtekhelyeiken meghúzódva várakoznak melegebb 

 időre. Igen kevés oly ragadozó faj van közöttük, a mely mint ki- 

 fejlett rovar, a saját maga élelmére más rovart öl meg ; ezt leg- 

 többször csak ivadékaik érdekében cselekszik, a melyek már igen 

 változatos táplálékkal élnek. A tökéletesen kifejlődött hárytásszárnyú 

 rovarok kevés kivétellel a virágok édes nedvével táplálkoznak. 

 Azért a gyűjtőnek különösen itt kell őket felkeresni. 



Némely növény virágai iránt különös előszeretettel viseltetnek. 

 A levél- és díszdarázsok s a gyönyörű színekben pompázó fémda- 

 rázsok különösen a fűtej félék és zsályák virágaira járnak ; a folyvást 

 kutatni látszó fürkésző- darázsok sem vetik meg ezeknek édes nedvét. 



